stanford-oval/wikipedia huggingface dataset:
Shiri

| Shiri> 쉬리, Swiri |
| --- | --- |

Ohjaaja:  Kang Je-gyu
Käsikirjoittaja:  Kang Je-gyu
Tuottaja:   Byeon Moo-Rim  Lee Kwan-Hak 
Säveltäjä:  Lee Dong-jun
Kuvaaja:  Kim Seong-bok
Leikkaaja:  Gok-ji Park
Lavastaja:   Park Il-Hyeon  Oh Sang-Man 
Erikoistehosteet:  Jung Do-an
Pääosat:   Han Suk-kyu  Choi Min-sik  Kim Yoon-jin  Song Kang-ho 
Valmistustiedot
Valmistusmaa:  Etelä-Korea
Tuotantoyhtiö:   Samsung Entertainment  Kang Je-Gyu Film Co. Ltd. 
Levittäjä:  Samuel Goldwyn Films Netflix
Ensi-ilta:  13. helmikuuta 1999
Kesto:  125 min
Alkuperäiskieli:  korea
Aiheesta muualla
IMDb 
Elonet
AllMovie
Infobox OKNimi-testi OK: 
Shiri (kor. 쉬리, Swiri), televisioesityksessä Shiri – kuin kala vedessä (Swiri), on vuonna 1999 ensi-iltansa saanut, Kang Je-gyuin käsikirjoittama ja ohjaama eteläkorealainen toimintaelokuva. Se oli ilmestyessään siihen mennessä suurimmalla budjetilla tehty korealainen elokuva.
Juoni

Elokuva alkaa vuodesta 1992 Pohjois-Koreasta jossa Park (Choi Min-sik) johtaa leiriä jossa koulutetaan salamurhaajia jotka lähetetään Etelä-Koreaan. Koulutuksessa käytetään oikeita ammuksia ja eläviä ihmisiä maaleina. Lee Bang-hee (Yoon-jin Kim) on tehokkain ja paras siellä koulutettu salamurhaaja. Hän on vuosien aikana murhasi Etelä-Koreassa kuuden vuoden aikana tärkeitä tiedemiehiä, poliitikkoja ja armeijan upseereita, ennen kun katosi Etelä-Koreassa ja jätettyään viimeisen uhrinsa verellä kirjoitetun viestin: ”Hyvästi”. Yu Joong-won (Han Suk-kyu) ja Lee Jang-gil (Song Kang-ho) yrittivät tuolloin saada jäljitettyä hänet ja hänen kadottuaan he ovat palanneet normaaleihin tehtäviinsä.
Kun eräs Etelä-Korean merkittävimmistä aseiden salakuljettaja ja -kauppias murhataan epäillään että pahamainen naissalamurhaaja Bang-hee olisi ollut teon takana. Yu ja Lee kutsutaan paikalle tukimaan että minkä oli motiivina salakuljettan murhaan. Samaan aikaan varastetaan suuri määrä uutta nestemäistä CTX-räjähdysainetta. Yu ja Lee alkavat epäillä että tapaukset liittyvät toisiinsa.
Näyttelijät

| 0 | 1 | 2 |
| --- | --- | --- |
|  Han Suk-kyu  | … |  Yu Jong-won   |
|  Song Kang-ho  | … |  Lee Jang-gil   |
|  Choi Min-sik  | … |  Park Mu-young   |
|  Yoon-jin Kim  | … |  Lee Bang-hee   |
|  Derek Kim  | … |  Jung Dae-ho   |
Aiheesta muualla

Shiri AsianWiki.com. Viitattu 15.8.2021. (englanniksi)
Brent, Rob: Feb 13 1999 "Shiri" is Released World History Project. Arkistoitu 15.8.2021. Viitattu 15.8.2021. (englanniksi)
Kim, Jae-Ha: Korean tensions erupt in action film ‘Shiri’ (쉬리) Jaehakim.com.  8.2.2002. Viitattu 15.8.2021. (englanniksi)
Get Rich or Die Tryin’

| Get Rich or Die Tryin’ 50 Cent |
| --- | --- | --- |

Studioalbumin tiedot
 Äänitetty : 2002
 Julkaistu: 2. helmikuuta 2003
 Tuottaja(t): Dr. Dre, Eminem, Mike Elizondo, Midi Mafia, Denaun Porter, Darrell "Digga" Branch, Rockwilder, Megahertz, Rob "Reef" Tewlow, Sha Money XL, Dirty Swift, DJ Rad, Sean Blaze, John "J-Praize" Freeman, Red Spyda, Terence Dudley
 Tyylilaji: Hip hop
 Kesto: 69.32
 Levy-yhtiö: Aftermath, Interscope, Shady
Muut kannet

50 Centin muut julkaisut
| Guess Who's Back? 2002 | Get Rich or Die Tryin’ 2003 | The Massacre 2005 |
Get Rich or Die Tryin’ on rap-artisti 50 Centin helmikuussa 2003 julkaistu esikoisalbumi, jonka taustatekijöinä olivat muun muassa Dr. Dre ja Eminem. Levy tunnetaan hiteistä, kuten ”In Da Club”, ”P.I.M.P.” ja ”21 Questions”.
Albumi ja sen hittisinglet nostivat 50 Centin tähteyteen. Albumi myi ensimmäisellä viikollaan 872 000 kappaletta. Albumi on Yhdysvalloissa myynyt 7,8 miljoonaa kappaletta ja maailmanlaajuisesti 12 miljoonaa kappaletta.
Kappaleet

"Intro" - 0:08
"What Up Gangsta" - 2:59
"Patiently Waiting" (feat Eminem) - 4:48
"Many Men (Wish Death)" - 4:16
"In da Club" - 3:40
"High All the Time" - 4:29
"Heat" - 3:16
"If I Can't" - 3:16
"Blood Hound" (feat Young Buck) - 4:00
"Back Down" - 4:03
"P.I.M.P." (feat Snoop Dogg ja G-Unit) - 4:09
"Like My Style" (feat Tony Yayo) - 3:13
"Poor Lil Rich" - 3:19
"21 Questions" (feat Nate Dogg) - 3:44
"Don´t Push Me" (feat Lloyd Banks ja Eminem) - 4:08
"Gotta Make It to Heaven" - 4:00
Kappaleet > Hidden Tracks

"Wanksta" - 3:39
"U Not Like Me - 4:15
"Life's on the Line" - 3:38
Singlet

"In da Club" (19. marraskuuta 2002)
"21 Questions" (29. huhtikuuta 2003)
"Many Men (Wish Death)" (5. huhtikuuta 2003)
"P.I.M.P." (12. elokuuta 2003)
"If I Can't" (16. syyskuuta 2003)
Listasijoitukset

| Charts (2003) | Peak position |
| --- | --- |
Austrian Albums Chart: 1
Australian Albums Chart: 1
Belgium Albums Chart: 3
Canadian Albums Chart: 1
Danish Albums Chart: 6
Dutch Albums Chart: 5
Finnish Albums Chart: 18
French Albums Chart: 12
German Albums Chart: 4
Irish Albums Chart: 4
Italian Albums Chart: 18
New Zealand Albums Chart: 3
Norwegian Albums Chart: 8
Swedish Albums Chart: 1
Swiss Albums Chart: 8
UK Albums Chart: 2
U.S. Billboard 200: 1
U.S. Billboard Top R&B/Hip-Hop Albums: 1
Kirjoeväsimppu

| Kirjoeväsimppu |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Simppukalat Scorpaeniformes
Heimo::  Simput Cottidae
Suku::  Cottus
Laji::  poecilopus
Kaksiosainen nimi
 Cottus poecilopus  Heckel, 1837 
Katso myös
   Kirjoeväsimppu Wikispeciesissä   Kirjoeväsimppu Commonsissa 
Infobox OKNimi-testi OKIUCN-testi OK: 
Kirjoeväsimppu (Cottus poecilopus) on simppujen heimoon kuuluva kalalaji.
Koko ja ulkonäkö

Kirjoeväsimppu on yleensä 5–8 senttiä, enintään 12 senttiä pitkä, mustan, harmaan ja ruskean kirjava kala.lähde? Se muistuttaa paljon kivisimppua, mutta sen voi erottaa varmimmin vatsaevistä, joissa kirjoeväsimpulla on poikkijuovia. Kirjoeväsimpun voi myös sekoittaa  härkäsimpun järvimuotoon.
Levinneisyys

Kirjoeväsimppua tavataan Tanskassa, Norjassa, Ruotsissa, Suomessa ja Pohjois-Venäjällä, Puolassa, paikoin Pohjois-Saksassa ja Karpaattien alueella jokien Tonava, Dniestr, Vistula ja Odra vesistöissä.
Suomessa kirjoeväsimppua tavataan Peräpohjolasta ja Lapista Inaria ja Utsjokea lukuun ottamatta, sekä Järvi-Suomesta Saimaalta, Virmasvedestä, Kallahdesta sekä Päijänteen eteläosista. Se havaittiin Suomessa ensimmäisen kerran vuonna 1901.
Elinympäristö

Kirjoeväsimppu elää matalassa kivikkopohjilla viileissä, hapekkaissa vesissä. Sitä tavataan erityisesti virtaavista vesistä, mutta sitä löytyy myös järvien rannoilta.
Aiheesta muualla

Laji.fi: Kirjoeväsimppu (Cottus poecilopus)
LuontoPortti: Kirjoeväsimppu (Cottus poecilopus)
ITIS: Cottus poecilopus (englanniksi)
Cottus poecilopus (peilipalvelin) FishBase. Froese, R. & Pauly, D. (toim.). (englanniksi)
Tulipalo

Tulipalo Quebecissa
Tulipalo New Orleansissa 2. syyskuuta 2005
Tulipalo on hallitsemattomasti valloilleen päässyt tuli. Se aiheuttaa helposti suurta tuhoa. Tavallisimmin tulipalolla tarkoitetaan rakennuksen palamista, mutta myös metsä- tai muuta paloa voidaan nimittää tulipaloksi.
Tulipalo syttyy monissa tapauksissa tulen tai helposti syttyvien aineiden varomattomasta käsittelystä. Sen voi sytyttää myös vika lämmityslaitteissa tai  sähköjohtimien välille syntynyt oikosulku. Ajalla ennen ukkosenjohdattimen keksimistä salamatkin sytyttivät usein tulipaloja. Tahallisesti sytytettyä tulipaloa sanotaan tuhopoltoksi. Jos tuhopolton motiivina on pakkomielteinen psyykkinen häiriö, tilaa kutsutaan pyromaniaksi. Erityisen suuria tulipaloja aiheuttavat sodissa pommitukset, jotka varsinkin toisen maailmansodan aikana saivat muutamissa kaupungeissa aikaan jopa tulimyrskyjä.
Entisinä aikoina, kun Suomessa kaupungeissakin oli etupäässä puutaloja ja kadut niiden välissä olivat kapeita, syttyi toistuvasti kokonaisen kaupungin tuhonneita tulipaloja. Suurelta osin tästä syystä monet Suomen kaupungit kaavoitettiin 1700- tai 1800-luvulla kokonaan uudestaan, usein suuren kaupunkipalon jälkeen, sellaisiksi että entistä leveämmät kadut muodostavat säännöllisen ruutukaavan.
Tulipalojen sammuttamiseksi kunnat ylläpitävät palokuntia. Niiden lisäksi on olemassa myös vapaaehtoisia palokuntia. Suomessa pelastuslaissa (29.4.2011/379) säädetään paitsi palojen sammuttamisesta, myös toimenpiteistä niiden ennalta ehkäisemiseksi. Lain mukaan rakennus, rakennelma ja sen ympäristö on suunniteltava, rakennettava ja pidettävä kunnossa siten, että tulipalon syttymisen tai leviämisen vaara on vähäinen ja että pelastustoiminta on onnettomuuden sattuessa mahdollista. Helposti syttyvää materiaalia tai muuta tavaraa ei saa säilyttää ullakoilla, kellareissa, rakennusten alla tai rakennuksen välittömässä läheisyydessä niin, että siitä aiheutuu tulipalon syttymisen tai leviämisen vaaraa tai että tulipalon sammuttaminen vaikeutuu. Laissa on säännöksiä myös rakennusten ja laitteiden käyttöturvallisuudesta ja palotarkastuksista.
Tulipalon varalta vakuutusyhtiöt myyvät palovakuutuksia, jotka, kattavuutensa mukaan, korvaavat palon aiheuttamat vahingot joko kokonaan tai osittain.
Suuria tulipaloja

| Paikka | Vuosi | Kuvaus | Koko |
| --- | --- | --- | --- |
| Rooma | 64 | Rooman palo oli kahdeksan päivää kestänyt suurpalo, jonka on suuruudessaan arvioitu koskettavan jokaista Rooman asukasta. Aikoinaan monet historioitsijat pitivät palon sytyttäjänä itse keisari Neroa. Kristittyjen vainot alkoivat ja levisivät Roomassa, kun keisari Neron syytti kristittyjä tuhopoltosta. | Tacitus: 3/14 kaupunginosasta tuhoutui täysin ja 7 kaupunginosaa vaurioitui. Cassius Dio arvioi kaupungista tuhoutuneen jopa kaksi kolmasosaa. |
| Moskova | 1547 |  |  |
| Moskova | 1571 |  |  |
| Lontoo | 1666 | Lontoon suurpalo. | 13000 taloa ja 87 kirkkoa tuhoutui. |
| Helsinki | 1808 | Palon jälkeen Helsinki rakennettiin uudestaan Johan Albrecht Ehrenströmin suunnitelman mukaan ja tehtiin muutaman vuoden kuluttua Suomen suuriruhtinaskunnan pääkaupungiksi. |  |
| Moskova | 1812 | Palo syttyi Napoleonin valloitettua Moskovan. |  |
| Oulu | 1822 | Oulun palo |  |
| Turku | 1827 | Turun palo. Turku rakennettiin palon jälkeen uudestaan Carl Ludvig Engelin suunnitteleman asemakaavan mukaan. Turun akatemia, Suomen silloinen ainoa yliopisto, siirrettiin palon jälkeen Helsinkiin. | Turku on palanut ainakin 30 muutakin kertaa, mutta tämä oli tuhoisin palo. |
| Hampuri | 1842 |  | Neljäsosa kaupunkia tuhoutui. |
| Chicago | 1871 |  | Noin 200-300 ihmistä menehtyi, 17000 rakennusta tuhoutui. |
| San Francisco | 1906 | Syttyi suuren maanjäristyksen jälkeen. | Ainakin 700 kuolonuhria |
| Barnaul | 1917 |  | 34 uhria, 60 korttelia tuhoutui. |
| Stalingrad | 1942 | Syttyi ilmapommituksesta. | Yli 40000 kuoli ja 60000 haavoittui, puolet kaupungista tuhoutui. |
| Hampuri | 1943 | Syttyi ilmapommituksesta. | 35000-45000 kuolonuhria. Kaupungin keskusta tuhoutui. |
| Dresden | 1945 | Syttyi ilmapommituksesta. | 25000-40000 kuolonuhria. Kaupungin keskusta tuhoutui. |
| Moskova | 1977 | Rossija-hotellin palo | 42 uhria |
| Bradford | 1985 | Stadionin puurakenteet syttyivät kesken jalkapallo-ottelun. | 52 uhria. |
| Kreikka | 2007 | Suuri metsäpalo. |  |
Aiheesta muualla

Kuvia tai muita tiedostoja aiheesta Tulipalo Wikimedia Commonsissa
Pelastustoimen viimeisimmät tulipaloihin liittyvät tehtävät
Kari Taalasmaa

| Kari Taalasmaa |
| --- | --- |
 Kari Taalasmaa helmikuussa 2008 esitetyssä jaksossa.
Näyttelijä(t):  Tommi Taurula Henri Halkola  (13. toukokuuta – 1. kesäkuuta 2009)
Kesto:  1999, 2001–2004, 2005, 2007–2010, 2014, 2015–2018, 2019–
Ensi- esiintyminen:  Osa 34: Elämä hymyilee Akille (5. maaliskuuta 1999)
Henkilötiedot
Koko nimi:  Kari Matias Taalasmaa
Status:  naimisissa
Ammatti:  yrittäjä, autokorjaaja, olutpanimon omistaja
Sukupuoli:  mies
Ikä:  50
Kotipaikka:  Helsinki
Asuinpaikka:  Helsinki, Pihlajakatu 23 B2
Suhteet
Vanhemmat:  Seppo Taalasmaa Ulla Taalasmaa
Sisarukset:  Elina Taalasmaa (siskopuoli)
Puoliso(t):  Noora Autio (eronnut) Laura Kiviranta (ex-kihlattu) Linda Eerikäinen (eronnut) Salla Taalasmaa (aviovaimo)
Lapset:  Oona Kiviranta Benjamin Taalasmaa (adoptiopoika) Tukku Taalasmaa Ressu Mattila (poikapuoli)
Lastenlapset:  Oonan ja Miron lapsi
Isovanhemmat:  Ullan isä (kuollut)
Tädit ja sedät:  Ullan sisko
Sisarusten lapset:  Tale Taalasmaa (siskopuolen poika, kuollut) Toivo Taalasmaa (siskopuolen adoptiopoika)
Infobox OKVirheellinen NIMI-arvo: 
Kari Matias Taalasmaa (s. 13. elokuuta 1972) on kuvitteellinen hahmo suomalaisessa televisiosarjassa Salatut elämät, jossa häntä esittää Tommi Taurula, tosin vuonna 2009 toukokuun puolesta välistä kesäkuun ensimmäiseen päivään eli vuoden päätösjaksoon asti sijaisnäyttelijänä toimi Henri Halkola. Kari on Ulla ja Seppo Taalasmaan esikoispoika sekä Elina Taalasmaan velipuoli. Hän oli mukana sarjassa vuonna 1999, sekä vuodesta 2001 vuoteen 2004. Tämän jälkeen Kari oli poissa sarjasta vuoteen 2007 asti, lukuun ottamatta syksyllä 2005 tekemäänsä vierailua, kun hänen tyttärensä Oona oli pudonnut hissikuiluun ja joutunut sairaalaan. Vuonna 2010 Kari poistui sarjasta neljäksi vuodeksi ja palasi vasta vuoden 2014 päätösjaksossa. Poistuttuaan sarjasta saman vuoden lokakuussa Kari oli hetken aikaa poissa ja palasi sarjaan jälleen vuonna 2015. Hahmo poistui kuitenkin uudelleen hetkeksi aikaa sarjasta syksyllä 2018, jolloin hän lähti Talen kanssa Sepon luokse Kittilään. Kari palasi sarjaan jälleen vuoden 2019 alussa.
Kari esiintyy myös joulukuussa 2014 ensi-iltansa saaneessa Nightmare 2 – Painajainen jatkuu -elokuvassa. Kari palasi sarjaan maaliskuussa 2015. Kari nähtiin lisäksi sarjasta tehdyssä oheissarjassa nimeltä Pihlajasatu kesällä 2018.
Elämä Pihlajakadulla > Taalasbiilin perustaminen ja maailmalle lähtö

Sarjan alkaessa Kari oli vankilassa, koska hän oli pahoinpidellyt miehen, joka oli yrittänyt raiskata Elinan. Karin paras ystävä oli Aleksi Salin, joka oli mukana pahoinpitelyssä. Karin päästyä vankilasta hän ja Aleksi perustivat autokorjaamon, Taalasbiilin, jonne Seppo tuli toimitusjohtajaksi. Yrityksen perustamista varten Ulla lainasi Karille ja Aleksille rahaa hänen ja Sepon lottovoitosta.
Kari oli masentunut, ja hän yritti itsemurhaa. Aleksi kuitenkin ehti pelastaa ystävänsä. Kari ja Aleksi aikoivat matkustaa meriteitse ulkomaille, mutta Aleksin isä Jukka Salin oli tahallaan piilottanut Aleksin passin ja Kari lähti yksin matkaan.
Elämä Pihlajakadulla > Talotaikurit, huumerikokset, Oonan syntymä ja muutto Tampereelle

Palattuaan Pihlajakadulle vuonna 2001 Kari muutti vanhempiensa kanssa Taalasbiilin Talotaikurit-nimiseksi kiinteistöhuoltoyhtiöksi. Sittemmin alkoi seurustelemaan Katja Vainion kanssa. Samoihin aikoihin hänelle kuitenkin kehittyi Katjan selän takana seksisuhde Laura Kivirannan kanssa. Katja ja Kari erosivat lukuisten sattumusten seurauksena ja syksyllä 2003 Kari sai Lauran kanssa esikoistyttärensä Oonan. Tällöin Karilla oli ollut ongelmia huumerikollisten kanssa ja häntä uhkasi vankilatuomio. Hän kuitenkin selvisi ehdonalaisella ja tuomioistuimen vaatima sakkorangaistus hylättiin Lauran ansiosta. Hän myös työskenteli Talotaikureiden toimitusjohtajana hetken aikaa sekä portsarina Club Geelissä. Geelin oltua myynnissä, Kari olisi halunnut ostaa sen ja hän pyysi lainaa Ullalta. Ulla oli ehtinyt myös luvata Sepolle lainaa antiikkikauppaa varten, joten Karin haaveet klubista unohtuivat.
Karin ja Lauran suhde alkoi rakoilla, kun Kari haikaili Katjan perään. Myöhemmin Kari muutti Katjan kanssa Tampereelle vuonna 2004. Syksyllä 2005 Kari vieraili Pihlajakadulla, kun Oona oli pudonnut hissikuiluun. Lopulta Oona muutti vuonna 2006 Karin ja Katjan luokse Tampereelle.
Elämä Pihlajakadulla > Paluu keväällä 2007 ja rikollisuutta

Kevään 2007 päätösjaksossa Kari palasi Pihlajakadulle lyömällä Tuomo Tervajokea, joka oli kohdellut Elinaa huonosti. Elina suivaantui tästä. Kari jäi asumaan Sepon luokse, sillä hänen ja Katjan suhde oli ohi. Myös Oona muutti Helsinkiin äitinsä Lauran luokse. Kari lorvaili pitkän aikaa, kunnes Seppo palkkasi hänet huoltomieheksi Talotaikureihin. Siinä ohessa Kari teki autovarkauksia Sebastian ”Stuba” Vuorelalle yhdessä Romeo Aron kanssa. Ennen pitkää he jäivät kiinni ja kertoivat poliiseille Stubasta. Stuba oli pitkään vihainen kaksikolle.
Kun Helena Kuula oli yrittänyt passittaa Karin ja Romeon vankilaan kostoksi siitä että he vasikoivat Stubasta poliiseille, alkoi mies vihata tätä. Hän ei voinut hyväksyä Sepon ja Helenan suhdetta. Hän vihoittelikin pitkään näille kahdelle. Myöhemmin Kari kuitenkin hyväksyi Helenan.
Elämä Pihlajakadulla > Suhteet Nooraan ja Isabellaan sekä muutto Keniaan

Kari seurusteli Noora Aution kanssa, jolla on HIV-tartunta. Kosiessaan Nooraa tämä suostui kihlaukseen, mutta pian Kari tuli katumapäälle ja perui kihlauksensa Nooran kanssa. Pari meni uudestaan kihloihin, ja pian Noora odotti kaksosia. Toinen lapsista menehtyi häissä saadussa keskenmenossa ja toinen myöhemmin sairaalassa. Noora päätti paeta Afrikkaan vanhempiensa luo. Tämän jälkeen Karilla oli seksisuhde Isabella Holmin kanssa, josta seurasi seurustelusuhde. Suhde päättyi Nooran palattua Suomeen siskonsa hautajaisiin. Karin yrityksistä huolimatta, Noora ei halunnut aloittaa suhdetta uudelleen Karin kanssa.
Kari turhautui, ja hän aloitti rappiollisen elämän; hän irtisanoutui Talotaikureista, muutti Jarkko Peltosen tyhjään asuntoon ja ryyppäsi päivät pitkät. Tilanne muuttui, kun Noora tuli käymään kenialaisen adoptiolapsensa Benjaminin kanssa Suomessa hoitamassa adoptiopapereita. Kari ja Noora lähentyivät uudelleen, ja Benjaminista tuli Karille tärkeä. Kari päätti kosia Nooraa. Noora vastasi kosintaan myöntävästi, ja Kari muutti Nooran, Benjaminin ja Oonan kanssa Keniaan.
Elämä Pihlajakadulla > Paluu keväällä 2014 ja Taalasbiilin perustaminen uudelleen

Keväällä 2014 Kari oli juovuksissa keittiössä, josta Ulla ja Tale hänet löysivät. Hän oli palannut Pihlajakadulle Nooran kanssa ilmenneiden ongelmien vuoksi. Pihlajakadulla Kari ryyppäsi eikä jaksanut tarttua kunnolla elämäänsä kiinni. Ulla suostutteli hänet menemään Kristiinan asunnolle remontoimaan saadakseen rahaa ja tekemistä. Kari yritti hurmata Kristiinan pukeutumalla vähiin vaatteisiin, mutta sai osakseen vain naurua. Tämän jälkeen hän meni sukupuoltaan korjanneen Jutta Korhosen kanssa sänkyyn - tietämättä, että kyseessä oli Iidan isä. Karin kuultua asiasta, hän hermostui ja haukkui Juttaa kaikkien kuullen loukaten Iidaa. Hän riitautui myös Helenan kanssa, joka lopulta heitti Karin ulos asunnostaan.
Myöhemmin Karin nuoruudenystävä  Aleksi tuli Pihlajakadulle tapaamaan Karia kuultuaan tämän ongelmista. Hän tarjosi Karille autoasentajan paikkaa autokorjaamoltaan Nakkilasta. Kari päätti tarttua tarjoukseen ja muutti Aleksin mukana Nakkilaan. Sittemmin hän palasi sarjaan ja osti oman autokorjaamon Helsingistä ja nimesi sen taas Taalasbiiliksi.
Elämä Pihlajakadulla > Kari ja Linda palaavat yhteen

Kari palasi yhteen Lindan kanssa Sallan jätettyä sen jälkeen kun sai tietää Sampon ja Sallan juonittelun.
Linda sai työpaikan interpolista. Kohteena oli Lyon, Ranskassa. Kari aluksi epäröi asiaa, mutta lopulta päätti lähteä Lindan mukaan. Lentokentällä Kari muutti mielensä. Hän ei lähde Lyoniin. Hän jätti surulliset jäähyväiset Lindalle.
Rakkauselämä > Laura Kiviranta

Karilla ja  Laura Kivirannalla on yhteinen tytär Oona. Parin suhde alkoi pikkuhiljaa Lauran opettaessa Karille sivistystapoja, joilla Kari pystyisi hurmaamaan naapurin Katjan. Karin ja Katjan seurustellessa Karille kehittyi Lauran kanssa seksisuhde. Suhteen paljastuminen johti Katjan ja Karin eroon, jonka jälkeen Kari muutti Lauran luokse asumaan ja pian tämän jälkeen Laura paljastikin odottavansa Oonaa. Karin sekaannuttua huumebisnekseen pari erosi, mutta palasi Oonan syntymän jälkeen yhteen. Heidän yhteiselonsa oli suhteen loppuaikoina hyvinkin riitaisaa ja lopulta Laura kertoi Karille haluavansa erota. Pari erosi ja heille jäi Oonan yhteishuoltajuus.
Rakkauselämä > Katja Vainio

Ennen suhdettaan Laura Kivirantaan Karilla oli suhde Katja Vainioon. Katja oli jopa raskaana Karille, mutta sai keskenmenon, minkä hän salasi pitkään ja uskotteli edelleen olevansa raskaana. Pari erosi Karin saatua tietää totuuden Katjan raskaudesta ja Katjan kuultua Karin ja Lauran salasuhteesta. Karin ja Lauran erottua Karin välit Katjan kanssa alkoivat lämpenemään ja pari muutti ensin vuonna 2004 kahdestaan Tampereelle, mutta vuonna 2006 ekaluokkalainen Oona muutti heidän luokseen. Karin palatessa sarjaan vuonna 2007 selvisi, että hän oli eronnut Katjasta ja Oonakin palasi Helsinkiin.
Rakkauselämä > Maarit Salin

Kari on muutamia kertoja harrastanut Maaritin kanssa seksisuhteita, useimmiten silloin kun Karia on ahdistanut tai hän on kokenut pettymyksiä.
Rakkauselämä > Noora Autio

Kari seurusteli valokuvaaja Noora Aution kanssa. Karin saadessa tietää Nooran HIV:stä, hän tuli vihaiseksi eikä halunnut olla tekemisissä naisen kanssa. Myöhemmin pari palasi yhteen ja Noora olikin jo raskaana Karille. Kari tajusi, että nyt hänelläkin voi olla HIV. Hän jätti naisen taas, mutta he kuitenkin palasivat yhteen. He olivat menossa naimisiin, kunnes Noora alkoi juuri ennen vihkimistä tuntea kouristusta vatsassaan. Pari ei mennyt naimisiin Nooran joutuessa sairaalaan. Heille tulossa olevista kaksosista toinen menehtyi. Pian Noora sai toisenkin keskenmenon ja pari erosi, jonka jälkeen Noora lähti Afrikkaan.
Noora palasi Suomeen siskonsa Juulian hautajaisiin, jolloin Kari tajusi rakastavansa Nooraa. Noora ei kuitenkaan lämmennyt ja palasi Keniaan. Toisella kerralla Noora tuli adoptiopoikansa Benjaminin kanssa Suomeen ja muutti väliaikaisesti Taalasmaille asumaan. Kari ja Noora rakastuivat uudelleen, päättivät mennä naimisiin ja muuttaa lapsineen Keniaan. Kari palasi myöhemmin Pihlajakadulle yksin ja paljastui, että hän oli varastanut Nooran hyväntekeväisyyskassasta rahaa saadakseen omia bisneksiä pyörimään, mutta joutui huijatuksi, jonka takia Noora oli heittänyt hänet ulos heidän kodistaan. Kari alkoi hankkia rahaa maksaakseen takaisin, mutta saatuaan rahat kokoon, hänelle selvisi että Noora oli jo löytänyt uuden miehen.
Vuonna 2017 Noora palasi Pihlajakadulle, kun Kari oli soittanut tälle kännipuhelun. Noora halusi, että Benjamin muuttaisi takaisin Keniaan, mutta tämä ei innostunut ideasta. 
Pian Noora sai tekstiviestin mieheltään, jossa tämä ilmoitti haluavansa erota. Karin tunteet Nooraa kohtaan alkoivat palata, ja toisinpäin. Pian Noora lähti kuitenkin takaisin Keniaan, koska Kari ei osannut päättää halusiko Lindan vai Nooran.
Rakkauselämä > Isabella Holm

Karilla ja Isabella Holmilla oli seksisuhde ennen suhteen vakiintumista. He välttelivät toisiaan, kunnes viimein tunnustivat pitävänsä toisistaan oikeasti. Aiemmin he eivät tulleet toimeen saman katon alla. Pian he kuitenkin alkoivat seurustella. Oona Kiviranta ei hyväksynyt isänsä suhdetta Isabellaan, koska Isabella on Oonan poikaystävän Miron äiti. Miro ja Oona eivät hyväksyneet heidän suhdettaan, mutta pikkuhiljaa he totuttautuivat asiaan. Kari jätti Isabellan tämän Oonalle tekemien katalien juonien takia.
Rakkauselämä > Jutta Korhonen

Kari tutustui Juttaan, kun he tekivät yhdessä asuntoremonttitöitä. Kari oli hieman ihastunut Juttaan ja heillä oli pientä säpinää, kunnes Joonatan Sievinen paljasti Karille että Jutta oli ennen mies ja Iida Mustosen kauan kadoksissa ollut isä joka teki sukupuolileikkauksen. Sen jälkeen Kari ei voinut sietää Juttaa ja alkoi vihata häntä.